CELEX: C2007/183/75
Language: da
Date: 2007-08-04 00:00:00
Title: Sag T-211/07: Sag anlagt den 13. juni 2007 — AWWW mod Det Europæiske Institut til Forbedring af Leve- og Arbejdsvilkårene

4.8.2007   
            
            
               DA
            
            
               Den Europæiske Unions Tidende
            
            
               C 183/39
            
         Sag anlagt den 13. juni 2007 — AWWW mod Det Europæiske Institut til Forbedring af Leve- og Arbejdsvilkårene
   (Sag T-211/07)
   (2007/C 183/75)
   Processprog: engelsk
   Parter
   
      Sagsøger: AWWW GmbH ArbeitsWelt — Working World (Göttingen, Tyskland) (ved lawyers B. Schreier, M. Kappuhne)
   
      Sagsøgt: Det Europæiske Institut til Forbedring af Leve- og Arbejdsvilkårene
   Sagsøgerens påstande
   
               —
            
            
               Annullation af udbudsprocedure: Det Europæiske Institut til Forbedring af Leve- og Arbejdsvilkårenes begrænsede udbud i henhold til hasteprocedure nr. 2007/S 13-014125 offentliggjort i EUT S 13 af 19. januar 2007 om information om og analyse af kvalitet af arbejds- og beskæftigelsesforhold, arbejdsmarkedsrelationer og -omstrukturering i Europa.
            
         Søgsmålsgrunde og væsentligste argumenter
   Sagsøgeren gør gældende, at sagsøgtes fremgangsmåde ved gennemførelsen af den ovennævnte udbudsprocedure ikke var rimelig.
   Sagsøgeren gør for det første gældende, at der ikke er givet tilstrækkelig begrundelse for ikke at acceptere selskabets tilbud. Nærmere hævdes det, at det uddrag af evalueringsskemaet, der blev fremsendt til sagsøgeren, ikke indeholdt tilstrækkelig forklaring på, hvorfor kontrakten blev tildelt en anden tilbudsgiver.
   Sagsøgeren gør for det andet gældende, at Det Europæiske Institut til Forbedring af Leve- og Arbejdsvilkårenes skrivelse af 15. maj 2007 indeholder formmangler, idet det hævdes, at evalueringsrapportens bilag B ikke var underskrevet af personer, der var betroet opgaven med at foretage bedømmelse af udbuddet.